Til: Årsmøtet til JF-P

Fra: Seksjonsstyret

Dato: 7. september 2018

**Sak 3: Strategi for seksjon Privat**

De organisasjonstillitsvalgte hadde strategisamling 6. til 7. juni i år. Vi hadde bistand fra “Tanken Bak”, og som etter samlingen har gitt oss vedlagte innspill I lys av de mange innspill som kom fra de ulike gruppene. Styret fremmer dette for Årsmøtet som seksjonens strategipunkter fremover.

Styret fremmer også en rekke enkeltsaker senere på dagsorden for å konkretisere mere rundt strategipunktene.

|  |  |  |
| --- | --- | --- |
| Strategisk tiltak | Hvorfor |  |
| Demokratiske valg | Deltakelse og engasjement er en viktig bærebjelke for JFP. I dag er det slik at man fysisk må være tilstede for å kunne stemme ved valg som omfatter flere enn 20 medlemmer. Målet er å gi alle medlemmer en reell valgmulighet, uavhengig av hvor de befinner seg. Vi foreslår derfor å innføre elektroniske urnevalg. Dette vil sannsynligvis øke deltagelsen og dermed også styrke foreningsdemokratiet. |  |
| Totrinns medlemskap | Mange ønsker ikke å være en del av en fagforening, men ønsker å være en del av et profesjonsforbund. De som primært er på jakt etter et faglig fellesskap og nettverk, må i dag betale kontingent for en tjeneste de ikke benytter. Første trinn vil dekke det som er felles. Trinn to dekker et fagforeningsmedlemskap for de som er omfattet av tariffavtaler og er frivillig. Medlemmer bør kunne velge å la andre fagforbund representere seg og samtidig være medlem I profesjonsdelen i Juristforbundet.Saken må utredes, og et eventuelt endelig standpunkt må fremmmes inn mot Landsmøtet 2020. |  |
| Videreutvikle Juristforum | For å samle alle jurister om felles faglige, sosiale og økonomiske interesser er det er viktig å ha sterke nettverk. JFP har i dag 11 juristforumer rundt i landet, som arrangerer kombinerte faglige og sosiale møter. Dette må videreutvikles i tett samarbeid med de øvrige seksjonene. Skille mellom seksjonene er kunstig I faglige og sosiale sammenhenger. |  |
| Etablere nettverksmodell | JFP er i dag organisert etter en foreningsmodell. Vi ønsker å gå bort fra dette og etablere en nettverksmodell. Nettverkene skal ha et sterkt faglig tilsnitt og skal fange opp og samle medlemmer om de ulike fagretningene som barnerett, arbeidsrett m.v. Dette er et viktig skritt i retning av å bli et profesjonsforbund. |  |
| Utvikle og innføre spesialistutdanning | Legeforeningen har hatt en spesialistordning i mange år og har lykkes med det. JFP skal være et profesjonsforbund, og en spesialistordning vil styrke forbundets posisjon betydelig. Det vil gi sterkere samling om jurister generelt, og om spesialfeltene. Dette vil også i betydelig grad vil være en styrke for både bedrifter og privatpersoner som søker juridiske tjenester.  |  |

**Innstilling**

Årsmøtet tar strategien til etterretning.